IIHFs verdensranking

IIHFs verdensranking er en rankingliste for ishockeylandslag. Listen oppdateres hvert år og utregnes på bakgrunn av lagenes plasseringer ved ishockey-VM og ishockeyturneringen under vinter-OL, og man anvender et poengsystem hvor de nyeste resultatene gir mer poeng for å få fram lagets ranking.

For herrer baseres rankinglisten på landenes plasseringer ved den seneste OL-turneringen samt de siste fire VM-turneringene. For kvinner baseres rankinglisten på landenes plasseringer ved den seneste OL-turneringen samt de siste tre VM-turneringene (ettersom at man ikke avholder VM for kvinner samme år man arrangerer vinter-OL).

Rankinglisten danner grunnlag for seedning av lagene til mesterskapene og kvalifikasjonerturneringer.

Poengregning
Verdensrankingen er basert på landenes endelige plasseringer ved de seneste fire VM-turneringene og seneste ishockeyturnering under vinter-OL. Ettersom at kvinner ikke arrangerer ishockey-VM samme år som man arrangerer vinter-OL benytter kvinnerankingen seg kun av seneste tre VM-turneringer samt seneste ishockeyturnering ved vinter-OL.

Poengene fordeles avhengig av landets plassering under turneringen, hvor vinneren av ishockey-VM eller vinter-OL får 1200 poeng med et 40-poengs interval mellom første- og andreplass, andre- og tredjeplass, fjerde- og femteplass og åttende- og niendeplass for å separere lagene som henholdsvis vinner gull og dem som når finalen, semifinale og kvartfinale. Fra niendeplass ned forminskes poengtallet med 20 poeng for hver plassering.

Poengene mottatt ved årets turnering veier høyest. Poenger mottatt i årene før reduseres lineært med 25 prosent inntil det femte året, som ikke inkluderes i poengregningen. For eksempel vil et land som har vunnet gullmedalje i samtlige VM-turneringer og vinter-OL kunne oppnå maksimalt 3900 poeng:

Verdensranking for herrer

Verdensrankingen 2016 for herrer er basert på landenes plassering ved ishockey-VM 2016, ishockey-VM 2015, ishockey-VM 2014, ishockeyturneringen under vinter-OL 2014 i Sotsji, Russland og ishockey-VM 2013.

Åtte nasjoner har nådd topp-ti rankingen hvert år i perioden 2003-2016: Canada, Sverige, Russland, Tsjekkia, Finland, USA, Slovakia og Sveits. Ytterligere fire land - Latvia (11 ganger), Tyskland (9 ganger), Belarus (7 ganger) og Norge (5 ganger) har vært blant de ti beste minst en gang. Tre land har klart å bli den beste nasjonen på rankinglisten (Canada og Sverige med seks ganger hver og Russland med fire ganger). Sverige og Canada er de eneste landene som har vært blant de fem beste hvert år.

2003–2015

Verdensranking for kvinner

Verdensrankingen 2016 for kvinner er basert på landenes plassering ved Ishockey-VM for kvinner 2016, 2015, 2014, ishockeyturneringen under vinter-OL 2014 i Sotsji, Russland og ishockey-VM 2013.

Kun seks land har nådd topp-ti rankingen hvert år i perioden 2003-2016: Canada, USA, Finland, Sverige, Russland og Sveits. Ytterligere åtte land - Tyskland (14 ganger), Japan (13 ganger), Kasakhstan (10 ganger), Kina (9 ganger), Slovakia (5 ganger), Tsjekkia (5 ganger), Norge og Danmark (2 ganger) har vært blant de ti beste minst en gang. To land har klart å bli den beste nasjonen på rankinglisten (Canada og USA).

2003–2015

Referanser

Eksterne lenker 
 IIHF World Ranking

Ishockey
Verdensrankinger